pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ สนับสนุนการใช้มาตรการทำงานจากที่บ้าน Work from home ในช่วงวิกฤติการณ์โรคติดเชื้อไวรัสโควิด-19 [กระทรวงดิจิทัลเพื่อเศรษฐกิจและสังคม]
วันอังคารที่ 31 มีนาคม 2563
ปลัดกระทรวงดิจิทัลฯ สนับสนุนการใช้มาตรการทํางานจากที่บ้าน Work from home ในช่วงวิกฤติการณ์โรคติดเชื้อไวรัสโควิด-19 [กระทรวงดิจิทัลเพื่อเศรษฐกิจและสังคม]
ปลัดกระทรวงดิจิทัลฯ สนับสนุนการใช้มาตรการทํางานจากที่บ้าน Work from home ในช่วงวิกฤติการณ์โรคติดเชื้อไวรัสโควิด-19
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) ได้ให้เกียรติสัมภาษณ์พิเศษ กับ ทางรายการ “ข่าวเย็น25” ช่อง GMM25 โดยคุณนพขวัญ นาคนวล (จุ๋ม ปอยเด้ง) เกี่ยวกับการสนับสนุนให้บุคลากรทั้งหน่วยงานภาครัฐและภาคเอกชนทํางานจากบ้าน (Work from home) ตามมาตรการยับยั้งการแพร่ระบาดของโรคติดเชื้อไวรัสโคโรนา 2019 (โควิด-19) ภายในประเทศ เพื่อให้สามารถทํางานได้อย่างต่อเนื่องและมีประสิทธิภาพด้วยเทคโนโลยีดิจิทัล โดยคํานึงถึงคุณภาพชีวิตและความปลอดภัยของผู้ปฏิบัติงาน กระทรวงดิจิทัลเพื่อเศรษฐกิจและสังคม (ดีอีเอส) จึงได้ดําเนินการสนับสนุนให้หน่วยงานภาครัฐทํางานจากบ้าน (Work from Home) โดยครอบคลุม 3 ด้าน ได้แก่ 1. การให้บริการ Work from Home (WFH) สําหรับหน่วยงานรัฐ 2. การจัดการระบบสารบรรณอิเล็กทรอนิกส์และการประชุมผ่านสื่ออิเล็กทรอนิกส์ และ 3. การเตรียมการรองรับการจัดประชุมทางไกลออนไลน์ (Web Conference) เมื่อวันที่ 31 มีนาคม 2563 ณ สํานักงานปลัดกระทรวงดิจิทัลเพื่อเศรษฐกิจและสังคม ชั้น 8 อาคารรัฐประศาสนภักดี ศูนย์ราชการเฉลิมพระเกียรติฯ ถนนแจ้งวัฒนะ กรุงเทพฯ
*******************
รัฐบาลไทย-ข่าวทำเนียบรัฐบาล-นายกฯ ขอโทษใช้คำไม่สุภาพ ยืนยันไม่มีเจตนา ไม่มีส่วนได้เสียการแบ่งเขตเลือกตั้ง วอนสังคมเข้าใจ
วันศุกร์ที่ 30 พฤศจิกายน 2561
นายกฯ ขอโทษใช้คําไม่สุภาพ ยืนยันไม่มีเจตนา ไม่มีส่วนได้เสียการแบ่งเขตเลือกตั้ง วอนสังคมเข้าใจ
นายกฯ ขอโทษใช้คําไม่สุภาพ ยืนยันไม่มีเจตนา ไม่มีส่วนได้เสียการแบ่งเขตเลือกตั้ง วอนสังคมเข้าใจ
วันที่ 30 พฤศจิกายน 2561 นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวถึงกรณีที่สื่อมวลชนนําเสนอข่าวนายกรัฐมนตรีแสดงความไม่พอใจคําถามเรื่องการแบ่งเขตเลือกตั้ง ในระหว่างการประชุมคณะกรรมการยุทธศาสตร์ชาติ ว่า
"นายกฯ ขอโทษที่ใช้คําไม่สุภาพ แต่ที่จริงไม่มีเจตนา เพียงแต่ต้องการสื่อว่า ตัวท่านเองและรัฐบาลไม่ได้มีส่วนได้ส่วนเสียอะไรกับการแบ่งเขตการเลือกตั้งของ กกต. และ กกต. ก็ชี้แจงหลักเกณฑ์การแบ่งเขตชัดเจนแล้วว่ามาจากอะไร เช่น การใช้เกณฑ์ประชากรที่เพิ่มขึ้น เมื่อข้อเท็จจริงเป็นแบบนี้ สิ่งที่เคยทํามาแต่เดิมก็ต้องปรับเปลี่ยนตามไปด้วยเพื่อให้เกิดความเหมาะสม และไม่ให้เกิดการได้เปรียบเสียเปรียบ ไม่ใช่ทําเพื่อเข้าข้างใครทั้งสิ้น"
รัฐบาลไทย-ข่าวทำเนียบรัฐบาล-รมต.นร. สุวพันธุ์ฯ เป็นประธานการประชุมคณะกรรมการกองทุนหมู่บ้านและชุมชนเมืองแห่งชาติ (กทบ.)   ครั้งที่ 3/2561
วันอังคารที่ 25 กันยายน 2561
รมต.นร. สุวพันธุ์ฯ เป็นประธานการประชุมคณะกรรมการกองทุนหมู่บ้านและชุมชนเมืองแห่งชาติ (กทบ.)   ครั้งที่ 3/2561
ที่ประชุมได้พิจารณาและอนุมัติในหลักการเกี่ยวกับแผนงาน โครงการ และงบประมาณ เพื่อดําเนินการของสํานักงานกองทุนหมู่บ้านและชุมชนเมืองแห่งชาติ (สทบ.) ประจําปีงบประมาณ 2562 กว่า 500 ล้านบาท
วันนี้ (24 ก.ย. 61) เวลา 14.00 น. ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการกองทุนหมู่บ้านและชุมชนเมืองแห่งชาติ (กทบ.) ครั้งที่ 3/2561 ซึ่งสรุปสาระสําคัญดังนี้
ที่ประชุมได้พิจารณาและอนุมัติแผนงาน โครงการ และงบประมาณ เพื่อดําเนินการของสํานักงานกองทุนหมู่บ้านและชุมชนเมืองแห่งชาติ (สทบ.) ประจําปีงบประมาณ 2562 รวมเป็นเงินทั้งสิ้น 501,676,300.-บาท โดยให้สํานักงานกองทุนหมู่บ้านและชุมชนเมืองแห่งชาติ (สทบ.) ดําเนินงานตามกรอบยุทธศาสตร์ ประกอบด้วย ยุทธศาสตร์พัฒนาการบริการประชาชน ยุทธศาสตร์พัฒนาเศรษฐกิจฐานราก ยุทธศาสตร์ส่งเสริมและพัฒนากองทุนหมู่บ้านและชุมชนเมือง ยุทธศาสตร์พัฒนาศักยภาพหมู่บ้านและชุมชน และยุทธศาสตร์ส่งเสริมและสนับสนุนการดําเนินงานของ สทบ. ตามลําดับ ทั้งนี้ เพื่อให้สอดคล้องกับยุทธศาสตร์ชาติ 20 ปี และนโยบายของรัฐบาล
.....................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มหาดไทยปลื้ม ยอดจำหน่ายโอทอปศิลปาชีพ 9 วัน ทะลุเป้า 839 ล้าน ชาวโอทอปยิ้มด้วยความสุข
วันอังคารที่ 23 สิงหาคม 2559
มหาดไทยปลื้ม ยอดจําหน่ายโอทอปศิลปาชีพ 9 วัน ทะลุเป้า 839 ล้าน ชาวโอทอปยิ้มด้วยความสุข
มหาดไทยปลื้ม ยอดจําหน่ายโอทอปศิลปาชีพ 9 วัน ทะลุเป้า 839 ล้าน ชาวโอทอปยิ้มด้วยความสุข
วันนี้ (21 ส.ค.59)นายชยพล ธิติศักดิ์ รองปลัดกระทรวงมหาดไทยในฐานะโฆษกกระทรวงมหาดไทยเปิดเผยว่า ตามที่กระทรวงมหาดไทย โดยกรมการพัฒนาชุมชนได้จัดงาน“ศิลปาชีพประทีปไทย OTOP ก้าวไกลด้วยพระบารมี ครั้งที่ 5” ภายใต้แนวคิด “UNSEEN ผ้าไทยสีสันแพรพรรณแห่งอาเซียน”ในระหว่างวันที่ 12 – 20 สิงหาคม 2559 ณ ชาเลนเจอร์ 1–3 IMPACT เมืองทองธานี เพื่อร่วมเฉลิมพระเกียรติสมเด็จพระนางเจ้าฯ พระบรมราชินีนาถ เนื่องในโอกาสมหามงคลเฉลิมพระชนมพรรษาครบ 7 รอบ 84 พรรษา 12 สิงหาคม 2559 และประชาสัมพันธ์ผลงานของมูลนิธิศิลปาชีพในสมเด็จพระนางเจ้าฯ พระบรมราชินีนาถ และส่งเสริมให้ผู้ประกอบการ OTOP ได้นําสินค้ามาจัดแสดงและจําหน่ายภายในงาน โดยมีผลิตภัณฑ์ OTOP ที่ได้รับการคัดสรรจากทั่วประเทศมาออกร้านกว่า 2,500 บูธ
กระทรวงมหาดไทย ขอเรียนว่าภายหลังจากปิดงานไปแล้วเมื่อวันที่ 20 สิงหาคมที่ผ่านมา กรมการพัฒนาชุมชนได้สรุปผลการดําเนินงานในครั้งนี้ โดยตลอด 9 วันของการจําหน่ายสินค้าได้รับการตอบรับอย่างดีจากพี่น้องประชาชน มีผู้เข้าเยี่ยมชมและเลือกซื้อสินค้าภายในงานกว่า 4.4 แสนคน เฉพาะวันที่ 20 สิงหาคมซึ่งเป็นวันสุดท้าย มียอดจําหน่ายทําลายสถิติในงานกว่า 126 ล้านบาท
และ ปิดงานไปอย่างสวยงามด้วยรอยยิ้มของผู้ประกอบการโอทอปที่สามารถจําหน่ายสินค้าได้อย่างน่าพอใจ มียอดจําหน่ายรวม 839,529,280 บาท โดยแบ่งเป็นยอดจําหน่ายภายในงานจํานวน 772,601,045 บาท และยอดสั่งซื้อจํานวน 66,928,235 บาท ถือว่าทะลุเป้า 800 ล้านบาทที่วางไว้ โดยเฉพาะการจําหน่ายสินค้าจากมูลนิธิส่งเสริมศิลปาชีพ ทําลายสถิติปีที่ผ่านมาที่จําหน่ายสินค้าได้ประมาณ 14 ล้านบาท เพิ่มเป็น ​17 ล้านบาท
รองปลัดกระทรวงมหาดไทยกล่าวเพิ่มเติมว่า กระทรวงมหาดไทยต้องขอขอบคุณพี่น้องประชาชนที่ได้เข้าเยี่ยมชมและเลือกซื้อสินค้าภายในงานกันเป็นจํานวนมาก เป็นการสะท้อนให้เห็นถึงความสําเร็จของสินค้าโอทอปของไทยที่ได้รับการยอมรับจากผู้บริโภค ซึ่งนอกจากจะทําให้มีรายได้กลับสู่ชุมชนแล้วยังถือเป็นกําลังใจสําคัญที่จะทําให้ผู้ประกอบการโอทอปได้พัฒนาและยกระดับผลิตภัณฑ์โอทอปให้ดียิ่งขึ้นต่อไปอีกด้วย.
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 19 พฤษภาคม 2563
วันอังคารที่ 19 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 19 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทย วันนี้มีผู้ติดเชื้อรายใหม่ 2 ราย เป็นผู้มีประวัติสัมผัสกับผู้ติดเชื้อรายก่อนหน้านี้ซึ่งเป็นคนในครอบครัวเดียวกัน จาก จ.นราธิวาส ไม่มีผู้ป่วยกลับบ้านเพิ่ม รวมกลับบ้านได้สะสม 2,857 ราย หรือคิดเป็นร้อยละ
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่19 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทย วันนี้มีผู้ติดเชื้อรายใหม่ 2 ราย เป็นผู้มีประวัติสัมผัสกับผู้ติดเชื้อรายก่อนหน้านี้ซึ่งเป็นคนในครอบครัวเดียวกัน จาก จ.นราธิวาส ไม่มีผู้ป่วยกลับบ้านเพิ่ม รวมกลับบ้านได้สะสม 2,857 ราย หรือคิดเป็นร้อยละ 94.20 ของผู้ป่วยทั้งหมด ทําให้ขณะนี้มีผู้ป่วยที่ยังรักษาอยู่ในโรงพยาบาล 120 ราย หรือคิดเป็นร้อยละ 3.97 ของผู้ป่วยทั้งหมด ไม่มีผู้เสียชีวิตเพิ่ม ผู้เสียชีวิตสะสม 56 ราย รวมผู้ป่วยสะสม 3,033 ราย
สําหรับสถานการณ์การผู้ติดเชื้อในประเทศไทยขณะนี้ ส่วนใหญ่มาจากการติดเชื้อภายในประเทศจากการเป็นผู้สัมผัสใกล้ชิดกับผู้ป่วยรายก่อนหน้านี้ สอดคล้องกับรายงานผู้ติดเชื้อรายใหม่วันนี้พบว่า ทั้ง 2 ราย เป็นผู้ติดเชื้อที่เกิดจากการสัมผัสในครอบครัวเดียวกัน เป็นคู่สามี-ภรรยา ติดจากบิดาที่ป่วย แสดงให้เห็นว่า พฤติกรรมการใช้ชีวิตมีส่วนสําคัญที่อาจทําให้เพิ่มผู้ติดเชื้อรายใหม่จากการสัมผัสขึ้นได้ จากรายงานของกรมควบคุมโรคพบว่า จํานวนผู้ติดเชื้อสะสมทั้งหมด 3,033 ราย มีผู้ติดเชื้อจากการสัมผัสสูงที่สุด 1,188 ราย หรือคิดเป็นร้อยละ 39.17 รองลงมา คือ อาชีพเสี่ยง อยู่ในสถานที่แออัด คนไทยที่เดินทางมาจากต่างประเทศ ตามลําดับ ดังนั้น ปัจจัยสําคัญที่จะยับยั้งและชะลอการเกิดผู้ติดเชื้อรายใหม่ คือ ความร่วมมือร่วมใจของประชาชนในการปฏิบัติตามมาตรการของกระทรวงสาธารณสุขอย่างเคร่งครัด ทั้งในขณะที่อยู่บ้านและออกนอกบ้าน โดยเมื่อออกนอกบ้านต้องสวมหน้ากากอนามัย/หน้ากากผ้าทุกครั้ง เว้นระยะห่างระหว่างผู้อื่น 1-2 เมตร ล้างมือบ่อยๆ ให้เป็นนิสัย และเมื่อกลับบ้านให้รีบล้างมืออาบน้ําทําความสะอาดร่างกายทันที ก่อนที่จะสัมผัสกับผู้อื่น หากมีคนในครอบครัวป่วยต้องจัดแยกสํารับอาหาร ให้สวมหน้ากากอนามัย/หน้ากากผ้า ไม่ไอ/จามใส่กัน ล้างมือบ่อยๆ และเว้นระยะห่าง หลีกเลี่ยงการกอด หอมแก้ม คลุกคลีใกล้ชิดโดยเฉพาะกับผู้ที่มีโรคประจําตัว เด็ก ผู้สูงอายุ หากป่วยอาจเกิดอาการรุนแรงได้ ถึงแม้การปฏิบัติตัวภายในบ้านอาจเป็นเรื่องที่ทํายาก แต่เป็นเรื่องที่ทุกคนต้องตระหนักและใส่ใจ เพื่อความปลอดภัยของสมาชิกในครอบครัว
****************************** 19 พฤษภาคม2563
****************************************
รัฐบาลไทย-ข่าวทำเนียบรัฐบาล-กรมศุลกากรเปิดกิจกรรม Customs Smart Canteen ก้าวสู่สังคมไร้เงินสด
วันอังคารที่ 31 ตุลาคม 2560
กรมศุลกากรเปิดกิจกรรม Customs Smart Canteen ก้าวสู่สังคมไร้เงินสด
วันนี้ (วันอังคารที่ 31 ตุลาคม  2560) เวลา 08.15 น. ณ โรงอาหาร 130 ปี กรมศุลกากร เขตคลองเตย กรุงเทพฯ  นายกุลิศ สมบัติศิริ อธิบดีกรมศุลกากร เป็นประธานเปิดจัดกิจกรรม Customs Smart Canteen
วันนี้ (วันอังคารที่ 31 ตุลาคม 2560) เวลา 08.15 น. ณ โรงอาหาร 130 ปี กรมศุลกากร เขตคลองเตย กรุงเทพฯ นายกุลิศ สมบัติศิริ อธิบดีกรมศุลกากร เป็นประธานเปิดจัดกิจกรรม Customs Smart Canteen โดยมี นายโกศล แช่มชื่น ผู้ช่วยกรรมการผู้จัดการใหญ่ ผู้บริหารกลุ่ม กลุ่มเครือข่าย นครหลวง 1 นางสาวอาริศรา ธรมธัช รองกรรมการผู้จัดการใหญ่ ผู้บริหารสายงาน สายงานธุรกิจภาครัฐ ธนาคารกรุงไทย ตลอดจนผู้บริหารของกรมศุลกากรและธนาคารกรุงไทยร่วมกิจกรรม
นายกุลิศ สมบัติศิริ อธิบดีกรมศุลกากร กล่าวถึงการจัดกิจกรรมในครั้งนี้ว่า กรมศุลกากรในฐานะหน่วยงานในสังกัดกระทรวงการคลัง ได้สนองรับตามนโยบาย Thailand 4.0 ที่มุ่งหวังในการวางโครงสร้าง เพื่อเศรษฐกิจและสังคมระยะยาวของประไทยด้วยการคิดค้นเทคโนโลยี นวัตกรรมใหม่ ภายใต้สโลแกน “มั่นคง มั่งคั่ง และยั่งยืน” โดยหนึ่งในวิสัยทัศน์เชิงนโยบายของรัฐบาลต้องการให้ประเทศไทยเป็นสังคมไร้เงินสด หรือ Cashless Society ที่ประชาชนไม่ต้องพกเงินสดในการใช้จ่ายประจําวัน เพิ่มความสะดวกรวดเร็ว ลดความยุ่งยากในการจ่ายเงิน ดังนั้น การนําเอา ระบบ QR Code มาใช้ในโรงอาหารของกรมศุลกากร ผู้ซื้อจะสามารถใช้ระบบ e-Banking ของทุกธนาคารมาสแกน QR Code จ่ายค่าบริการได้ทันที สามารถประหยัดต้นทุนหลายๆ ด้าน ลดความเหลื่อมล้ําทางเศรษฐกิจและเป็นรากฐานที่สําคัญสู่การพัฒนาประเทศอย่างยั่งยืน
ด้านนายโกศล แช่มชื่น ผู้ช่วยกรรมการผู้จัดการใหญ่ ผู้บริหารกลุ่ม กลุ่มเครือข่ายนครหลวง 1 ได้กล่าวว่า ธนาคารได้นําเอาเทคโนโลยี KRUNGTHAI QR Code มาให้ข้าราชการ พนักงานและลูกจ้างของกรมศุลกากรได้ใช้งาน ณ โรงอาหาร 130 ปีกรมศุลกากร โดยการทําธุรกรรมชําระเงินค่าอาหารและเครื่องดื่มผ่าน KRUNGTHAI QR Code บนแอปพลิเคชั่น KTB netbank ทําให้การใช้จ่ายในชีวิตประจําวันสะดวก และง่ายขึ้น ด้านผู้ขายเพียงโหลดแอปพลิเคชั่น “เป๋าตุง” สมัครพร้อมเพย์และติด QR Code ไว้ที่ร้าน ก็จะได้รับเงินเข้าบัญชีทันที ซึ่งลดความยุ่งยากในการรับ/ทอนเงิน ด้านผู้ซื้อก็ไม่ต้องพกเงินสด เพียงแค่สแกน QR Code ของร้านค้า ระบุจํานวนเงิน และ PIN เพื่อยืนยันการทํารายการ เพียงเท่านี้ก็ชําระเงินเรียบร้อย
อนึ่งกรมศุลกากรมุ่งมั่นให้บริการ เพื่อการพัฒนาที่ยั่งยืนของเศรษฐกิจไทยและเชื่อมโยงการค้าโลก เพื่อสอดรับกับคุณธรรมอัตลักษณ์กรมศุลกากร ที่ว่า “รับผิดชอบ สุจริต จิตบริการ” อันเป็นการสร้างภาพลักษณ์ที่ดีให้แก่กรมศุลกากรต่อไป
รัฐบาลไทย-ข่าวทำเนียบรัฐบาล-ติวเข้ม พนง. ตรวจแรงงาน 22 จว. ทะเล บังคับใช้ กม. คุ้มครองสิทธิลูกจ้างประมง
วันอังคารที่ 21 พฤศจิกายน 2560
ติวเข้ม พนง. ตรวจแรงงาน 22 จว. ทะเล บังคับใช้ กม. คุ้มครองสิทธิลูกจ้างประมง
ก.แรงงาน จับมือ ILO ร่วมแลกเปลี่ยนแนวทางการปฏิบัติงานกับหน่วยที่เกี่ยวข้อง เสริมความเข้มแข็งการตรวจแรงงานและการกํากับดูแลกิจการประมงและแปรรูปอาหารทะเล แก้ไขปัญหาแรงงาน ขจัดการใช้แรงงานเด็ก แรงงานบังคับ และการค้ามนุษย์
นายจรินทร์ จักกะพาก ปลัดกระทรวงแรงงาน กล่าวในโอกาสเป็นประธานเปิดการประชุมเชิงปฏิบัติการการตรวจแรงงานและการกํากับดูแลกิจการประมงและแปรรูปอาหารทะเล โครงการต่อต้านรูปแบบการทํางานที่ไม่เป็นที่ยอมรับในอุตสาหกรรมประมงและอาหารทะเล (Ship to Shore Rights) ภายใต้ความร่วมมือระหว่างกระทรวงแรงงานกับองค์การแรงงานระหว่างประเทศ (International Labour Organization : ILO) ณ โรงแรมอมารี วอร์เตอร์เกท ว่า รัฐบาลปัจจุบันได้ให้ความสําคัญกับการแก้ไขปัญหาด้านแรงงาน เพื่อขจัดการใช้แรงงานเด็ก แรงงานบังคับ และการค้ามนุษย์ด้านแรงงาน โดยการบังคับใช้กฎหมายและการดําเนินคดีอย่างจริงจัง ตลอดจนสร้างความร่วมมือกับหน่วยงานที่เกี่ยวข้องและองค์การแรงงานระหว่างประเทศ (ILO) เพื่อให้การดําเนินการและบังคับใช้กฎหมายเป็นไปอย่างมีประสิทธิภาพ
ปลัดกระทรวงแรงงาน กล่าวต่อว่า กระทรวงแรงงานได้พยายามอย่างเต็มที่เพื่อให้การลงทะเบียนแรงงานต่างด้าวที่ไม่มีเอกสารการจ้างงานดําเนินการแล้วเสร็จภายใน 31 มีนาคม 2561 พร้อมจัดระบบข้อมูลแรงงานต่างด้าวอยู่ในฐานข้อมูลเดียวกัน เพื่อให้ได้รับสิทธิและความคุ้มครองที่เป็นธรรม รวมทั้งได้รับค่าจ้างที่เหมาะสมซึ่งรัฐบาลได้ให้ความสําคัญในเรื่องนี้ เมื่อมีฐานข้อมูลเดียวกันแล้วแต่ละหน่วยงานที่เกี่ยวข้องก็สามารถเข้ามาใช้งานด้วยกันได้ อาทิ สํานักงานตรวจคนเข้าเมือง ฝ่ายความมั่นคง ฝ่ายปกครอง กระทรวงการต่างประเทศ กระทรวงแรงงาน เป็นต้น นอกจากนี้ กระทรวงแรงงานยังได้ขับเคลื่อนการดําเนินการในทุกมิติเพื่อปรับปรุงยกร่างกฎหมาย ฉบับที่ 29 ว่าด้วยการต่อต้านแรงงานบังคับ และฉบับที่ 188 ว่าด้วยการทํางานในภาคการประมง เพื่อให้สอดคล้องกับอนุสัญญาองค์การแรงงานระหว่างประเทศด้วย
การประชุมในครั้งนี้จัดขึ้นภายใต้ความร่วมมือระหว่างกระทรวงแรงงานกับองค์การแรงงานระหว่างประเทศ (ILO) ซึ่งจะช่วยสร้างความรู้ให้กับพนักงานตรวจแรงงานในพื้นที่ติดทะเล ๒๒ จังหวัด ได้มีหลักวิธีคิดในการตรวจแรงงาน สร้างโอกาสให้เจ้าหน้าที่ที่เกี่ยวข้องเรียนรู้จุดอ่อนจุดแข็งของการทํางานของตนเอง สามารถนําหลักวิธีการทํางานไปปรับใช้ในกระบวนการตรวจแรงงาน และร่วมกันแลกเปลี่ยนแนวความคิดไปสู่การบังคับใช้กฎหมายแรงงานเพื่อให้การปฏิบัติต่อแรงงานต่างด้าวเป็นที่ยอมรับของนานาชาติด้วย
--------------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
21 พฤศจิกายน 2560
รัฐบาลไทย-ข่าวทำเนียบรัฐบาล-คณะสภาธุรกิจอาเซียน-สหภาพยุโรป (EU-ASEAN Business Council: EU-ABC) เข้าเยี่ยมคารวะและหารือกับรัฐมนตรีว่าการกระทรวงการคลัง
วันพฤหัสบดีที่ 20 กุมภาพันธ์ 2563
คณะสภาธุรกิจอาเซียน-สหภาพยุโรป (EU-ASEAN Business Council: EU-ABC) เข้าเยี่ยมคารวะและหารือกับรัฐมนตรีว่าการกระทรวงการคลัง
ดร.อุตตม สาวนายน รมว.คลัง และคณะ ห้การต้อนรับและประชุมหารือร่วมกับคณะสภาธุรกิจอาเซียน-สหภาพยุโรป (EU-ASEAN Business Council: EU-ABC) จํานวน 56 ราย จาก 25 บริษัทชั้นนําของสหภาพยุโรป
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 19 กุมภาพันธ์ 2563 ดร.อุตตม สาวนายน รัฐมนตรีว่าการกระทรวงการคลัง พร้อมนายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี (ปฏิบัติงานกระทรวงการคลัง) และนายชื่นชอบ คงอุดม ผู้ช่วยรัฐมนตรีว่าการกระทรวงการคลัง ได้ให้การต้อนรับและประชุมหารือร่วมกับคณะสภาธุรกิจอาเซียน-สหภาพยุโรป (EU-ASEAN Business Council: EU-ABC) จํานวน 56 ราย จาก 25 บริษัทชั้นนําของสหภาพยุโรป นําโดย นาย Donald Kanak ประธาน EU-ABC ในโอกาสเยือนประเทศไทย โดยมีประเด็นหารือเกี่ยวกับโอกาสการลงทุนของคณะ EU-ABC ในประเทศไทย นโยบายเศรษฐกิจในปัจจุบันและอนาคต และมาตรการของกระทรวงการคลังในด้านต่าง ๆ เพื่อรองรับความผันผวนของเศรษฐกิจที่ประเทศไทยกําลังเผชิญในขณะนี้ อาทิ การให้บริการด้านการเงิน ภาษีอากร เศรษฐกิจดิจิทัล และการส่งเสริมอุตสาหกรรมและลู่ทางการค้าการลงทุน เป็นต้น
รัฐมนตรีว่าการกระทรวงการคลังและผู้แทนจากหน่วยงานกระทรวงการคลังได้ชี้แจงและตอบคําถามของคณะ EU-ABC ในส่วนของนโยบายต่าง ๆ ของกระทรวงการคลังที่ได้ร่วมมือกับกระทรวงที่เกี่ยวข้องเพื่อปรับโครงสร้างเศรษฐกิจ ส่งเสริมเศรษฐกิจหมุนเวียน เศรษฐกิจดิจิทัล ส่งเสริมอุตสาหกรรมในอนาคต เช่น ยานยนต์ไฟฟ้า เป็นต้น ทั้งนี้ รัฐมนตรีว่าการกระทรวงการคลังได้สร้างความเชื่อมั่นต่อคณะ EU-ABC ว่า กระทรวงการคลังจะมีมาตรการเร่งด่วนเพื่อกระตุ้นเศรษฐกิจไทยและบรรเทาผลกระทบจากการแพร่ระบาดของไวรัสโควิด-19 ที่เกิดขึ้นกับอุตสาหกรรมท่องเที่ยวไทย โดยมาตรการดังกล่าวจะเน้นการดูแลความเชื่อมั่น การสนับสนุนการอุปโภคบริโภค โดยมีกลุ่มเป้าหมายคือ ผู้ประกอบการ ลูกจ้าง รวมถึงประชาชนทั่วไป นอกจากนี้ ในระยะยาว รัฐบาลจะเดินหน้าปฏิรูปเศรษฐกิจ ตั้งแต่ระดับฐานรากเพื่อให้มีรายได้เพิ่มขึ้น ช่วยลดความเหลื่อมล้ํา โดยจะยึดโยงไปสู่อุตสาหกรรมเป้าหมาย ปรับโครงสร้างเศรษฐกิจไทยให้พึ่งพาการส่งออกน้อยลง และให้ความสําคัญต่อการดูแลเศรษฐกิจในประเทศมากขึ้น โดยเน้นการเติบโตที่ทั่วถึง ครอบคลุมคนไทยทั้งประเทศ ไม่กระจุกตัว ซึ่งจะเป็นผลดีกับภาคเอกชนทั้งไทยและต่างชาติด้วย
นอกจากนั้น รัฐมนตรีว่าการกระทรวงการคลังได้กล่าวเชื้อเชิญคณะ EU-ABC ให้ลงทุนในประเทศไทยในระยะยาว เพื่อสนับสนุนนโยบายการปฏิรูปเศรษฐกิจของรัฐบาล ทั้งนี้ การพบปะกับกลุ่มนักธุรกิจ EU-ABC นั้น เป็นโอกาสอันดีที่ทั้งสองฝ่ายได้หารือร่วมกันเพื่อสร้างความรู้ความเข้าใจต่อพัฒนาการเศรษฐกิจไทยมากขึ้น ได้แลกเปลี่ยนข้อคิดเห็นเรื่องการดําเนินธุรกิจในประเทศไทย การลดอุปสรรคการค้าการลงทุน ซึ่งเป็นประโยชน์กับทั้งสองฝ่าย อีกทั้งเป็นการเพิ่มศักยภาพการค้าการลงทุนระหว่างไทยและสหภาพยุโรปต่อไปในอนาคตด้วย
สํานักงานเศรษฐกิจการคลัง
โทร. 0 2273 9020 ต่อ 3621
รัฐบาลไทย-ข่าวทำเนียบรัฐบาล-รัฐบาลเผยแนวปฏิบัติเกี่ยวกับงานพระบรมศพ พร้อมปรับรูปแบบการนำเสนอข่าวสารและรายการผ่านสถานีโทรทัศน์
วันอังคารที่ 1 พฤศจิกายน 2559
รัฐบาลเผยแนวปฏิบัติเกี่ยวกับงานพระบรมศพ พร้อมปรับรูปแบบการนําเสนอข่าวสารและรายการผ่านสถานีโทรทัศน์
รัฐบาลเผยแนวปฏิบัติเกี่ยวกับงานพระบรมศพ พร้อมปรับรูปแบบการนําเสนอข่าวสารและรายการผ่านสถานีโทรทัศน์
วันที่ 14 ตุลาคม 2559 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงแนวปฏิบัติเกี่ยวกับงานพระบรมศพ พระบาทสมเด็จพระเจ้าอยู่หัวในพระบรมโกศ ว่า การใช้ถ้อยคําถวายความอาลัยให้ใช้ว่า “ปวงข้าพระพุทธเจ้า ขอน้อมเกล้าน้อมกระหม่อมสํานึกในพระมหากรุณาธิคุณ หาที่สุดมิได้ ด้วยเกล้าด้วยกระหม่อมขอเดชะ”
ส่วนการประดับพระบรมฉายาลักษณ์ตามหน่วยงานและอาคารบ้านเรือน ให้ประดับผ้าระบาย โดยให้ผ้าสีดําอยู่ด้านบนและสีขาวอยู่ด้านล่าง และการจัดโต๊ะหมู่บูชา จะประกอบด้วยพระบรมฉายาลักษณ์ เครื่องทองน้อย และผ้าระบาย รวมทั้งงดประดับธงตราสัญลักษณ์
“สําหรับการแต่งกายไว้ทุกข์ถวายนั้น ประชาชนทั่วไปแต่งกายด้วยชุดสุภาพสีขาวดํา ส่วนข้าราชการ พนักงานรัฐวิสาหกิจ และเจ้าหน้าที่ของรัฐ สามารถแต่งเครื่องแบบปฏิบัติราชการ หรือชุดสุภาพ โดยข้าราชการชายให้แต่งกายด้วยเสื้อเชิ้ตสีขาวหรือสีดํา ผูกเนคไทสีดํา และข้าราชการหญิง ให้ใช้เครื่องดําล้วน เมื่อปฏิบัติราชการ หรือหากกฎหมายกําหนดไว้อย่างอื่นเป็นการเฉพาะให้แต่งกายตามนั้น”
พลโท สรรเสริญ กล่าวต่อว่า หลังจากการถ่ายทอดสดพิธีอัญเชิญพระบรมศพพระเจ้าอยู่หัวในพระบรมโกศไปยังพระบรมมหาราชวังในวันนี้เสร็จสิ้น สถานีโทรทัศน์แต่ละช่องจะออกอากาศรายการปกติที่มีเนื้อหาและรูปแบบที่เหมาะสมกับสถานการณ์ สลับกับการถ่ายทอดความรู้สึกของคนไทย และพระราชกรณียกิจที่อยู่ในความทรงจําของประชาชน รวมทั้งถ่ายทอดสดพระราชพิธีอันเกี่ยวเนื่องกับงานพระบรมศพ ผ่านทางโทรทัศน์รวมการเฉพาะกิจเป็นลําดับไป
------------------------------
รัฐบาลไทย-ข่าวทำเนียบรัฐบาล-บตท. แนะคนไทยเลือกดอกเบี้ยบ้านคงที่ระยะยาว ลดความเสี่ยงช่วงดอกเบี้ยขาขึ้น
วันอังคารที่ 12 มิถุนายน 2561
บตท. แนะคนไทยเลือกดอกเบี้ยบ้านคงที่ระยะยาว ลดความเสี่ยงช่วงดอกเบี้ยขาขึ้น
หากประชาชนที่กําลังตัดสินใจจะซื้อบ้าน  หรือเปลี่ยนแปลงอัตราดอกเบี้ยบ้านในช่วงนี้ เพื่อลดความเสี่ยงจากอัตราดอกเบี้ยที่จะสูงขึ้นในอนาคต ขอแนะนําให้เลือก "อัตราดอกเบี้ยคงที่ระยะยาว" เพื่อป้องกันความเสี่ยงที่จะเกิดขึ้นกับตัวท่านเอง
นางวสุกานต์ วิศาลสวัสดิ์ กรรมการและผู้จัดการ บรรษัทตลาดรองสินเชื่อที่อยู่อาศัย หรือ "บตท." รัฐวิสาหกิจ สังกัดกระทรวงการคลัง เปิดเผยว่า "การประชุมนโยบายการเงินของธนาคารกลางสหรัฐฯ (เฟด) ในวันที่ 12 -13 มิ.ย. ซึ่งหลายฝ่ายคาดว่า เฟดจะมีมติปรับขึ้นอัตราดอกเบี้ยนโยบาย รวมถึงการแข่งขันตลาดสินเชื่อบ้านในบ้านเราที่สูงขึ้นอย่างต่อเนื่อง โดยเฉพาะสถาบันการเงินหลายแห่งต้องการมาร์จิ้นจากการปล่อยสินเชื่อบ้านที่มี
ความเสี่ยงต่ําและมีหลักประกันเพื่อทดแทนรายได้ค่าธรรมเนียม ประกอบกับจีดีพีในไตรมาสแรกขยายตัวร้อยละ 4.2 ซึ่งจะส่งผลให้แบงก์พาณิชย์มีการปล่อยสินเชื่อเพิ่มขึ้น กูรูหลายท่านคาดว่าจะมีสัญญาณการปรับขึ้นดอกเบี้ยในอนาคต และเมื่อมีการปรับขึ้นดอกเบี้ย ค่าใช้จ่ายดอกเบี้ยย่อมสูงขึ้น และส่งผลกระทบกับผู้กู้สินเชื่อบ้าน หรือผู้ที่กําลังจะเลือกหาซื้อบ้าน ซึ่งจะทําให้มีภาระจะต้องผ่อนชําระค่างวดบ้านมากขึ้นด้วย
ดังนั้นหากประชาชนที่กําลังตัดสินใจจะซื้อบ้าน หรือเปลี่ยนแปลงอัตราดอกเบี้ยบ้านในช่วงนี้ เพื่อลดความเสี่ยงจากอัตราดอกเบี้ยที่จะสูงขึ้นในอนาคต ขอแนะนําให้เลือก "อัตราดอกเบี้ยคงที่ระยะยาว" เพื่อป้องกันความเสี่ยงที่จะเกิดขึ้นกับตัวท่านเอง เพราะนั่นหมายถึง เมื่อดอกเบี้ยสูงขึ้น ค่างวดผ่อนบ้านจะสูงขึ้น ในฐานะที่ บตท. เป็นรัฐวิสาหกิจในสังกัดกระทรวงการคลัง ที่มีหน้าที่ส่งเสริมให้มีอัตราดอกเบี้ยคงที่ระยะยาวในตลาดสินเชื่อบ้าน เพื่อช่วยคนกู้บ้าน ป้องกันความเสี่ยงช่วงดอกเบี้ยบ้านที่มีแนวโน้มจะสูงขึ้น เป็นการวางแผนการเงินของตัวเองและเงินในกระเป๋าให้มีประสิทธิภาพมากขึ้น เพราะเข้าใจว่าเวลาค่าใช้จ่ายสูงขึ้น ย่อมมีผลกระทบกับกําลังซื้อและเงินออมของเราย่อมลดลงตามไปด้วย ซึ่งจะส่งผลต่อความเป็นอยู่และคุณภาพชีวิตที่ไม่มีความสุข กับภาระค่าใช้จ่ายที่เราไม่ได้คิดวางแผนล่วงหน้า "สินเชื่อบ้านที่มีอัตราดอกเบี้ยคงที่ระยะยาว" จึงเป็นทางออกสําหรับผู้กู้สินเชื่อบ้าน สามารถวางแผนการใช้เงินได้อย่างมีประสิทธิภาพมากขึ้น"
ปัจจุบัน บตท. ใช้จุดแข็งจากการทํา Securitization เพื่อพัฒนาตลาดรองสินเชื่อที่อยู่อาศัย มีผลิตภัณฑ์สินเชื่อบ้านดอกเบี้ยคงที่ระยะยาว 3 ปี 5 ปี และ 10 ปี เพื่อเป็นทางเลือกเสนอให้กับลูกค้า บตท. โดยสามารถเลือกได้ตามความต้องการและความพร้อมของลูกค้า เช่น ดอกเบี้ยคงที่ 3 ปี และ 5 ปี เฉลี่ยอยู่ที่ 4.27% สําหรับคงที่ 10 ปี เฉลี่ย 5% (ปัจจุบัน MRR เท่ากับ 7.12%) ซึ่งในอนาคต บตท. มีแผนจะพัฒนาผลิตภัณฑ์สินเชื่อบ้านอัตราดอกเบี้ยคงที่ที่มีระยะเวลายาวมากขึ้น เพื่อรองรับความต้องการของลูกค้า รวมถึงพัฒนาตลาดเงินและตลาดทุนตามพันธกิจ
สื่อมวลชนต้องการข้อมูลเพิ่มเติม กรุณาติดต่อ
• ฝ่ายสื่อสารองค์กร บรรษัทตลาดรองสินเชื่อที่อยู่อาศัย (บตท.) โทร. 02-018-3666 ต่อ 3627 หรือ E-mail : chidkwan_h@smc.or.th
รัฐบาลไทย-ข่าวทำเนียบรัฐบาล-พม. กำชับทีม One Home เร่งช่วยเหลือผู้ด้อยโอกาสและประสบปัญหาทางสังคม ที่ จ.ยะลา และนครราชสีมา
วันศุกร์ที่ 16 มีนาคม 2561
พม. กําชับทีม One Home เร่งช่วยเหลือผู้ด้อยโอกาสและประสบปัญหาทางสังคม ที่ จ.ยะลา และนครราชสีมา
พม. กําชับทีม One Home เร่งช่วยเหลือผู้ด้อยโอกาสและประสบปัญหาทางสังคม ที่ จ.ยะลา และนครราชสีมา
วันนี้ (16 มี.ค. 61) เวลา 08.30 น.นางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ (รักษาการแทนปลัด พม.)เป็นประธานการประชุมศูนย์ปฏิบัติการกระทรวงการพัฒนาสังคมและ ความมั่นคงของมนุษย์ (ศปก.พม.) ครั้งที่ 48/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทางการป้องกันและแก้ไขปัญหา โดยมีผู้บริหารและผู้แทนจากหน่วยงานในกระทรวง ร่วมการประชุม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
จากกรณีชายวัย 28 ปี ประสบอุบัติเหตุจนกลายเป็นอัมพาต นอนป่วยติดเตียง ช่วยเหลือตัวเองไม่ได้ และเป็นแผลกดทับจํานวนมาก อาศัยอยู่กับภรรยาวัย 55 ปี ที่ทํางานรับจ้างหารายได้จุนเจือครอบครัวเพียงคนเดียว ทั้ง 2 ชีวิต อาศัยในบ้านสภาพเก่าทรุดโทรม ครอบครัวมีฐานะยากจน ที่จังหวัดยะลา และกรณีหญิงชราวัย 67 ปี ต้องรับภาระดูแลหลานสาวฝาแฝด 3 คน วัย 1 ขวบ ซึ่งแฝดคนเล็กป่วยเป็นโรคลําไส้เน่า ต้องผ่าตัดลําไส้ทิ้ง ทําให้สุขภาพไม่แข็งแรง ด้านแม่ของเด็กหญิงทํางานเป็นแม่บ้าน หารายได้จุนเจือครอบครัวเพียงคนเดียว ทั้ง 5 ชีวิต อาศัยในบ้านสภาพเก่าทรุดโทรม ครอบครัวมีฐานะยากจน รายได้ไม่เพียงพอค่าใช้จ่าย ที่จังหวัดนครราชสีมา นั้น ตนได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.ยะลา และ พมจ.นครราชสีมา พร้อมทีม One Home ทั้ง 2 จังหวัด เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวทั้ง 2 ครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็ก ผู้สูงอายุ และคนพิการของกระทรวง พม. พร้อมมอบสิ่งของเครื่องใช้ที่จําเป็น อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยทั้งหมดอย่างใกล้ชิด และการปรับปรุงสภาพที่อยู่อาศัยให้มีความมั่นคง แข็งแรง และถูกสุขลักษณะ รวมทั้งการให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม รวมถึง การส่งเสริมการประกอบอาชีพ เพื่อสร้างรายได้ที่เพียงพอและมั่นคงต่อไป
สําหรับการติดตามความช่วยเหลือผู้ด้อยโอกาสและประสบปัญหาทางสังคมตามภารกิจกระทรวง พม. มีดังนี้ 1) กรณีเด็กชายวัย 2 ขวบ ป่วยเป็นโรคหัวใจพิการตั้งแต่กําเนิด อาศัยอยู่กับผู้เป็นแม่วัย 20 ปี ที่ต้องกู้หนี้นอกระบบ จํานวนกว่า 1 แสนบาท เพื่อมาเป็นค่ารักษาพยาบาลลูกชาย ที่จังหวัดนนทบุรี นั้น ทางทีม One Home ได้ลงพื้นที่เยี่ยมบ้าน พร้อมมอบเครื่องอุปโภคบริโภค และเงินสงเคราะห์เด็ก อีกทั้งการให้คําแนะนําเงินกู้ยืมกองทุนสําหรับประกอบอาชีพคนพิการ และ 2) กรณีเด็กสาวยอดกตัญญูวัย 15 ปี ดูแลแม่ป่วยเป็นโรคอัมพฤกษ์กว่า 8 ปี ครอบครัวมีฐานะยากจน ไม่มีเงินศึกษาต่อ ที่จังหวัดนครศรีธรรมราช นั้น ทางทีม One Home ได้ลงพื้นที่เยี่ยมบ้าน ให้กําลังใจ พร้อมมอบสิ่งของเครื่องใช้ที่จําเป็น และเงินสงเคราะห์เด็กฯ อีกทั้งทางเทศบาลตําบลปากพูน ได้ช่วยเหลือด้านการซ่อมแซมที่อยู่อาศัย รวมทั้งร่วมกันหาแนวทางการช่วยเหลือในระยะยาวต่อไป
รัฐบาลไทย-ข่าวทำเนียบรัฐบาล-โฆษก ตร. สรุปผลการปฏิบัติ CURFEW [สำนักงานตำรวจแห่งชาติ]
วันอาทิตย์ที่ 5 เมษายน 2563
โฆษก ตร. สรุปผลการปฏิบัติ CURFEW [สํานักงานตํารวจแห่งชาติ]
โฆษก ตร. สรุปผลการปฏิบัติ CURFEW